|  |  |
| --- | --- |
|  | |
| Zarasų rajono savivaldybės TARYBA | |
|  |  |
| **SPRENDIMAS** | |
| **DĖL** **ATLYGINIMO DYDŽIO NUSTATYMO UŽ ZARASŲ RAJONO SAVIVALDYBĖS MOKYKLOSE TEIKIAMĄ NEFORMALŲJĮ ŠVIETIMĄ** | |
|  | |
| 2016 m. kovo 18 d. Nr. T-22 | |
| Zarasai | |
|  | |

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 16 straipsnio 2 dalies 37 punktu ir 18 straipsnio 1 dalimi bei Lietuvos Respublikos švietimo įstatymo 70 straipsnio 7 ir 9 dalimis, Neformaliojo vaikų švietimo lėšų skyrimo ir panaudojimo tvarkos aprašo, patvirtinto Lietuvos Respublikos švietimo ir mokslo ministro 2016 m. sausio 5 d. įsakymu Nr. V-1 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“, 10 punktu, Zarasų rajono savivaldybės taryba n u s p r e n d ž i a:

1. Patvirtinti atlyginimo už Zarasų rajono savivaldybės mokyklose teikiamą neformalųjį švietimą dydžių sąrašą (pridedama).

2. Nustatyti, kad:

2.1. atlyginimo nemoka už neformaliojo ugdymo mokyklose teikiamą neformalųjį švietimą gabių ir gerai besimokančių (pažangumo vidurkis 8,0 balo) mokinių tėvai (globėjai, rūpintojai), kai:

2.1.1. mokiniui nustatyta globa (rūpyba) (išskyrus atvejus, kai laikinoji globa (rūpyba) nustatyta tėvų prašymu);

2.1.2. mokinys yra iš šeimos, kurioje vidutinės pajamos vienam šeimos nariui per mėnesį yra mažesnės kaip 1,0 valstybės remiamų pajamų dydžio per mėnesį. Šeimos vidutinės pajamos apskaičiuojamos Lietuvos Respublikos socialinės paramos mokiniams įstatymo nustatyta tvarka;

2.1.3. mokinys yra šalies ar tarptautinių sporto varžybų prizininkas (6 mėnesius nuo rezultato paskelbimo);

2.1.4. mokinio tėvai yra nedirbantys neįgalieji;

2.1.5. mokinio vienas iš tėvų (globėjų, rūpintojų) atlieka privalomąją karo tarnybą arba alternatyviąją krašto apsaugos tarnybą;

2.2. atlyginimas už neformalųjį švietimą mažinamas 50 procentų už:

2.2.1. mokinį, jei jis yra iš šeimos, kurioje vidutinės pajamos vienam šeimos nariui per mėnesį yra mažesnės kaip 1,5 valstybės remiamų pajamų dydžio per mėnesį;

2.2.2. mokinio ugdymą pailgintos dienos grupėje, kai ugdoma ne ilgiau kaip 15 val. per savaitę;

2.2.3. mokinį, jei jis ugdomas pagal neformaliojo ugdymo programą, iš dalies finansuojamą iš Lietuvos Respublikos valstybės biudžeto specialiųjų tikslinių dotacijų neformaliojo vaikų švietimo programoms vykdyti;

2.3. atlyginimo nemoka už ugdymą neformaliojo ugdymo mokyklose ir pailgintos dienos grupėje mokiniai:

2.3.1. kurie nelankė užsiėmimų daugiau nei vieną mėnesį ir pateikė nelankymą patvirtinančią medicininę pažymą ar jos kopiją;

2.3.2. kuriems Zarasų rajono savivaldybės administracijos direktoriaus įsakymu skirta vaiko minimalios priežiūros priemonė - įpareigojimas dalyvauti neformaliojo vaikų ugdymo programoje;

2.4. atlyginimo lengvata taikoma tik pagal vieną kriterijų.

2.5. atlyginimo surinkimo ir mokėjimo už Zarasų rajono savivaldybės mokyklose teikiamą neformalųjį švietimą tvarką nustato atitinkamos mokyklos direktorius.

3. Pripažinti netekusiu galios Zarasų rajono savivaldybės tarybos 2012 m. birželio 28 d. sprendimą Nr. T-191 „Dėl atlyginimo dydžio nustatymo už Zarasų rajono savivaldybės mokyklose teikiamą neformalųjį švietimą“ su visais jo pakeitimais.

Sprendimo 1 punktas įsigalioja 2016 m. rugsėjo 1 d.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Nikolajus Gusevas

PATVIRTINTA

Zarasų rajono savivaldybės tarybos

2016 m. kovo 18 d. sprendimu Nr. T-22

**ATLYGINIMO UŽ ZARASŲ RAJONO SAVIVALDYBĖS MOKYKLOSE TEIKIAMĄ NEFORMALŲJĮ ŠVIETIMĄ DYDŽIŲ SĄRAŠAS**

|  |  |  |
| --- | --- | --- |
| Eil. Nr. | Neformaliojo švietimo programos pavadinimas | Atlyginimo dydis (eurais) per mėnesį\* |
|
| 1 | 2 |  |
| 1. | Meno mokyklų teikiamos formalųjį švietimą papildančio ugdymo programos: |  |
| 1.1. | Pradinio muzikinio ugdymo programa | 12 |
| 1.2. | Pagrindinio muzikinio ugdymo programa | 12 |
| 1.3. | Pradinio dailės ugdymo programa | 10 |
| 1.4. | Pagrindinio dailės ugdymo programa | 10 |
| 1.5. | Pradinio šokio ugdymo programa | 10 |
| 1.6. | Pagrindinio šokio ugdymo programa | 10 |
| 2. | Sporto centro teikiamos formalųjį švietimą papildančio ugdymo programos (visos) | 3 |
| 3. | Meno mokyklų ir sporto centro teikiamos neformaliojo vaikų švietimo programos (išskyrus formalųjį švietimą papildančio ugdymo programas) | 4 |
| 4. | Muzikinės saviraiškos ugdymo programa  (ne daugiau kaip 2 individualios pamokos) | 6 |
| 5. | Bendrojo ugdymo mokyklose teikiamas mokinių ugdymas pailgintos dienos grupėje | 6 |

\* Mokama už kiekvieną mokslo metų mėnesį.

\_\_\_\_\_\_\_\_\_\_\_\_\_\_